stanford-oval/wikipedia huggingface dataset:
Jussi Veikkanen
Ura

Veikkanen aloitti uransa Mälarenergi-tallin ajajana ja ammattilaiseksi hän tuli siirtyessään ranskalaiseen Française des Jeux -talliin vuonna 2005.
Veikkanen osallistui Italian ympäriajoon vuosina 2006, 2007 ja 2008. Hän ajoi kaikilla kerroilla kolmiviikkoisen etappiajon maaliin. Vuoden 2007 Girossa Veikkanen sijoittui 18:nneksi Euroopan kovimmaksi nousuksi sanotulla Monte Zoncolanilla. Vuonna 2005 Veikkanen osallistui Espanjan ympäriajoon, mutta joutui keskeyttämään jo 3. etapilla selkävaivojen vuoksi. Vuonna 2007 hän ajoi kilpailun maaliin.
Veikkanen oli vuonna 2008 neljästoista Critérium International -etappikilpailussa  ja seitsemästoista Tirreno–Adriaticossa . Italian ympäriajossa hän sijoittui seitsemänneksi toisella etapilla, joka päättyi runsaan kolmen kilometrin nousuun. Kilpailun viidennellä osuudella hän oli yhdeksäs. 11. etapilla hän kuului viiden ajajan kärkiryhmään, joka lähti irtiottoon 40 kilometrin ajon jälkeen. Irtiotto kesti maaliin saakka ja Veikkanen sijoittui lopulta kuudenneksi. Ympäriajon lopputuloksissa hän oli viideskymmenes. Saman vuoden Saksan ympäriajossa hän voitti kuudennen etapin oltuaan loppukirissä paras 11 ajajan kärkiryhmästä. Ympäriajon lopputuloksissa hän oli kymmenes .
Veikkanen osallistui Ranskan ympäriajoon ensimmäisen (ja ainoan) kerran 2009. Hän voitti kilpailun toisella etapilla kolme neljästä mäkikiristä. Samalla hän nousi mäkikirikilpailun johtoon saaden mäkikirikilpailun johtajan pallopaidan (Maillot à pois) haltuunsa.
Elokuussa 2010 julkistettiin Veikkasen siirtyminen Omega Pharma-Lotto -tallin riveihin kausiksi 2011–2012. 
 Kaudelle 2012 Veikkanen kuitenkin siirtyi takaisin entiseen talliinsa, nimeltään nyt FDJ. Hän ajoi Italian ympäriajon maaliin 2011, 2012, 2014 ja 2015. Vuoden 2014 kilpailussa hän oli 17. etapilla kuudes. Espanjan ympäriajon hän keskeytti 2013 ja 2015.
Syyskuun lopussa 2015 Veikkanen ilmoitti lopettavan uransa ajajana 4. lokakuuta 2015 ajettavaan kilpailuun ja jatkavansa työskentelyä pitkäaikaisen ranskalaistallinsa FDJ:n organisaatiossa.
Saavutukset

Suomen mestari maantieajossa
Les Boucles de l'Artois, voitto
Omloop van de Grensstreek, voitto
GP des Marbriers, voitto
Suomen mestari maantieajossa
GP Kanton Aargau, viides
Suomen mestari maantieajossa
Suomen mestari cyclocrossissa
La Tropicale Amissa Bongo Ondimba , kokonaiskilpailun ja 1. etapin voitto
Tour du Poitou Charentes et de la Vienne, kokonaiskilpailussa kolmas ja 2. etapin voitto
Italian ympäriajo, kokonaiskilpailun 70.
Italian ympäriajo, kokonaiskilpailun 44.
Espanjan ympäriajo, kokonaiskilpailun 135.
Suomen mestari maantieajossa
Route du Sud, 4. etapin  voitto
Tour de Wallonie, kokonaiskilpailussa viides
Italian ympäriajo, kokonaiskilpailun 50.
Saksan ympäriajo, 6. etapin voitto
Saksan ympäriajo, kokoinaiskilpailun 10.
Tour Down Under, kokonaiskilpailun yhdeksäs
Välimeren ajo, kokonaiskilpailussa toinen
Tour du Haut-Var, kokonaiskilpailussa kolmas
Ranskan ympäriajo, mäkikirikilpailun johdossa etappien 2–5 jälkeen, kokonaiskilpailun 108.
Välimeren ajo, 2. etapin voitto
Suomen mestari maantieajossa
Italian ympäriajo – kokonaiskilpailun 120.
Italian ympäriajo – kokonaiskilpailun 146.
Olympialaisten maantieajon 65:s.
Tour Down Under, kokonaiskilpailun 10
Suomen mestari maantieajossa
Italian ympäriajo – kokonaiskilpailun 109.
Suomen mestari maantieajossa
Italian ympäriajo – kokonaiskilpailun 147.
Aiheesta muualla

Realsport.net Jussi Veikkanen
TWD Länken Jussi Veikkanen (Arkistoitu – Internet Archive)
Kuvia tai muita tiedostoja aiheesta Jussi Veikkanen Wikimedia Commonsissa
Veikkanen Tour de Romandien prologilla 2007.
Sunitinibi

| --- | --- |

Sunitinibi
Systemaattinen (IUPAC) nimi
N-[2-(dietyyliamino)etyyli]-5-[(Z)-(5-fluori-2-okso-1H-indol-3-ylideeni)metyyli]-2,4-dimetyyli-1H-pyrroli-3-karboksamidi
Tunnisteet
CAS-numero: 557795-19-4
ATC-koodi: L01XE04
PubChem CID: 5329102
DrugBank: DB01268
Kemialliset tiedot
Kaava: C22H27N4FO2 
Moolimassa: 398,474 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 95 %
Metabolia: Hepaattinen
Puoliintumisaika: 40–60 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Sunitinibi on levinneen munuaissyövän hoidossa käytettävä lääke. Sitä käytetään myös levinneen pahanlaatuisen ruoansulatuskanavan stroomakasvaimen kohdalla, jos sen hoito imatinibilla ei onnistu. Lääkkeen kauppanimi on Sutent (Pfizer).
Sunitinibi on suun kautta annettava tyrosiinikinaasien inhibiittori. Sen hyvin yleisiä sivuvaikutuksia, joita esiintynee yli yhdellä ihmisellä kymmenestä, ovat muiden muassa pahoinvointi, oksentelu, ripuli, ummetus, iho-oireet, väsymys ja migreeni.
Aiheesta muualla

Viralliset sivut (englanniksi)
PubChem: Sunitinib (englanniksi)
DrugBank: Sunitinib (englanniksi)
KEGG: Sunitinib (englanniksi)
ChemBlink: Sunitinib (englanniksi)
Jõhvi (kunta)

| Jõhvin kunta (Jõhvi vald) |
| --- | --- |
 lippu:  vaakuna
 Jõhvi sijaitsee Koillis-Virossa.
 Koordinaatit: 59°21′N, 27°22′E 
Valtio:   Viro
Maakunta:  Itä-Virumaa
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  123,91 km²
Väkiluku (1.1.2018):  11 645
 – Väestötiheys:  94 as./km²
 
 www.johvi.ee 
Infobox OKVirheellinen NIMI-arvo: 
Jõhvin kunta sijaitsee Koillis-Virossa Itä-Virumaan maakunnassa. Kunnassa on vajaat 12 000 asukasta, ja sen pinta-ala on 124 neliökilometriä. Kunnan keskus, Jõhvin kaupunki, on Itä-Virumaan hallinnollinen keskus.
Sijainti

Jõhvin kunta rajoittuu lännessä, pohjoisessa ja idässä Toilaan ja etelässä Alutaguseen ja Kohtla-Järveen.
Hallinto ja väestö

Vuoden 2017 kuntauudistuksessa Jõhvin kunnan tilanne ei muuttunut.
Kunta muodostuu Jõhvin epäitsenäisestä kaupungista (linn, asustusüksus), Tammikun pienkauppalasta ja 11 kylästä (küla).
Vuoden 2011 väestönlaskennan mukaan Jõhvin kunnassa (Jõhvin epäitsenäinen kaupunki mukaan lukien) oli 12 739 asukasta, joista 4 752 (37,3 %) oli virolaisia, 6 813 (53,5 %) venäläisiä ja 1 146 (9,0 %) muita kansallisuuksia.
Liikenne

Valtatie 1 ja rautatie Tallinnasta Narvaan kulkevat Jõhvin poikki.
Aiheesta muualla

Kuvia tai muita tiedostoja aiheesta Johvin kunta Wikimedia Commonsissa
KAA Gent

KAA Gent on belgialainen urheiluseura, jonka kotikaupunki on Gent. Se on keskittynyt pääasiassa jalkapalloon, mutta sillä on myös yleisurheilu- ja maahockeyjaostot. Seura perustettiin vuonna 1864, mikä tekee siitä yhden Belgian vanhimmista urheiluseuroista. Seuran alkuperäinen nimi oli La Gantoise, mutta se vaihdettiin hollanninkieliseen vuonna 1971. Jalkapallojoukkue pelaa Belgian korkeimmalla sarjatasolla Jupiler Pro Leaguessa.
Meriitit

Belgian mestaruus (1): 2015
Hopeaa (2): 1955, 2010
Belgian 2. divisioona (4): 1913, 1936, 1968, 1980
Belgian cup (4): 1964, 1984, 2010, 2022
Hopeaa: 2008
Entisiä päävalmentajia

László Bölöni 2020
Jess Thorup 2018–2020
Yves Vanderhaeghe 2017–2018
Hein Vanhaezebrouck 2014–2017
Mircea Rednic 2013–2014
Víctor Fernández 2013
Francky Dury 2010–2011
Michel Preud'homme 2008–2010
Georges Leekens 2004–2007
Trond Sollied 1999–2000, 2007–2008, 2011–2012
Johan Boskamp 1997–1999
Walter Meeuws 1993–1994
René Vandereycken 1989–1993
Aiheesta muualla

Seuran virallinen sivusto (hollanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:K.A.A. Gent
Käännös suomeksi
June Carter Cash

June Carter Cash vuonna 1999.
Valerie June Carter Cash (23. kesäkuuta 1929 Marces Spring, Virginia – 15. toukokuuta 2003 Nashville, Tennessee) oli laulaja, lauluntekijä, näyttelijä, komedienne ja Carter Familyn jäsen. Hän soitti kitaraa, banjoa ja autoharppua. Hän oli countrylaulaja Johnny Cashin vaimo.
Nuoruus

June Carter syntyi Maces Springessä, Virginiassa. Hänen isänsä oli Ezra Carter. June esiintyi jo nuorena Carter Familyn kanssa, joka aloitti 1939. June esiintyi yhdessä äitinsä Maybelle Addington Carterin (1909–1978) sekä siskojensa Helen Myrl Carter Jonesin (1927–1998) ja Anita Carterin kanssa. Yhtye esiintyikin nimellä ”Mother Maybelle and the Carter Sisters” (äiti Maybelle ja Carterin siskot). Doc ja Carl liittyivät yhtyeeseen uudelleen vuoden 1945 lopussa. Yhtyeen nimeksi muuttui ”The Carters and Doc and Carl”. He esiintyivät Virginiassa, Delawaressa, Marylandissa sekä Pennsylvaniassa autolla ajaen. June on myöhemmin sanonut että joutui tekemään kovemmin töitä kuin siskonsa, mutta hänellä oli erityistaito, komedia.
Joka lauantai-iltainen countrymusiikki radio-ohjelma Grand Ole Opry halusi Carterit osaksi ohjelmaansa, ja ongelmien jälkeen näin kävikin. Siellä June myös tapasi Johnny Cashin.
Uran huipentumat

June Carter Cash tunnettiin parhaiten laulamisesta ja laulujen kirjoituksesta. Hän oli myös näyttelijä. Hänen näyttelemisroolejaan oli muiden muassa Mrs. ”Momma” Dewey Robert Duvallin elokuvassa Apostoli (1997). Muita rooleja olivat Sister Ruth, Johnny Cashin näyttelemän Kid Colen vaimo sarjassa Dr. Quinn, Medicine Woman (1993–1997).
June valloitti molemmat laulu-urat, soolo- ja duettolaulun – ensin perheensä kanssa ja myöhemmin miehensä kanssa. Sooloartistina hän tuli menestyksekkääksi laulamalla countrymusiikkia 50-luvulla. Hän voitti Grammy-palkinnon vuonna 1999 sooloalbumistansa Press On.  Hänen myöhempi levynsä Wildwood Flower voitti kaksi Grammyä vuonna 2003.
Avioliitot ja lapset

June oli naimisissa kolme kertaa, ensimmäinen oli laulaja Carl Smithin kanssa 9. kesäkuuta 1952 lähtien vuoteen 1956. He saivat tyttären Rebecca Carlene Smithin, joka tunnetaan paremmin nimellä Carlene Carter. 11. marraskuuta vuonna 1957 hän nai poliisipäällikön Edwin ”Rip” Nixin ja sai toisen tyttären Rozannan (Rosie Nix Adams). He erosivat 1966. Molemmista tyttäristä tuli laulajia. Rosie Nix Adams kuoli bussissa vuonna 2003 mahdolliseen häkämyrkytykseen.
Vuonna 1968 June avioitui Johnny Cashin kanssa, 12 vuotta sen jälkeen kun he tapasivat ensimmäisen kerran Grand Ole Opryssä. Johnny kosi Junea live-esiintymisessä Londonissa, Ontariossa, Kanadassa. Heidän avioliittonsa kesti 35 vuotta, Junen kuolemaan saakka. Johnny Cash kuoli vain muutama kuukausi Junen jälkeen. June ja Johnny saivat lapsen, John Carter Cashin, joka syntyi 1970.
Johnny Cash ja June Carter Cash vuonna 1969.
Suomen arktinen klubi

Suomen Arktinen Klubi ry on koko maan kattava yhdistys, joka kokoaa yhteen arktisista retkistä ja alueista kiinnostuneet henkilöt. Klubin jäseniksi kelpuutetaan vain henkilöt, jotka ovat tehneet vähintään kahden viikon vaativan arktisen retken ja henkilöt, joilla on laajaa arktista eli ikuisen roudan alueen tietämystä.
Klubi perustettiin vuonna 1983 ja perustajajäseninä olivat mm. Christer Boucht, Peter Boucht, Viljo Haapala, Eero Varonen, Pentti Kronqvist sekä Retkiryhmä 76:n, Suomen ladun huippuvuoriretkikunnan, hämeenlinnalaisten, vantaalaisten, keravalaisten ja espoolaisten retkiryhmien edustajia.
Suomen Arktinen Klubi ry julkaisi 14. marraskuuta 2015 historiikin Arktisia kertomuksia. Kirjassa käydään läpi klubin historia sekä klubilaisten matkoja viimeisten viidenkymmenen vuoden ajalta.
Aiheesta muualla

Klubin kotisivu
Synnynnäinen sydänvika

Synnynnäiset sydänviat ovat sydämen kehityksen häiriintymisestä johtuvia sydänsairauksia. Rakenteellisista sydänvioista kärsii joka sadas vastasyntynyt[lähde? ]. Useimmiten vian syy jää epäselväksi. Useimmiten siihen ei myöskään liity muita rakenteellisia vikoja, mutta joskus se voi olla osa laajempaa oireistoa, kuten Downin tai Catch 22 -oireyhtymää.
Erilaisia sydänvikoja

Tyypillisimpiä muotoja ovat kammioväliseinän aukko, eteisväliseinän aukko, avoin valtimotiehyt, eteis-kammioväliseinäaukko, aortan koarktaatio, aortan ja keuhkovaltimon ahtaumat, suurten suonten transpositio, vajaakehittynyt sydämen vasen puoli ja Fallot'n tetralogia. Näihin lukeutuu noin 90 prosenttia todetuista tapauksista.
Aiheesta muualla

Kuvia tai muita tiedostoja aiheesta Synnynnäinen sydänvika Wikimedia Commonsissa
Synnynnäinen hyperinsulinismi

Synnynnäinen hyperinsulinismi eli CHI-tauti on synnynnäinen insuliininerityksen säätelyn häiriö. Se jakautuu lukuisiin alatyyppeihin ja on vaikeusasteeltaan vaihteleva. Yhdistävänä tekijänä on poikkeavan korkea insuliinitaso, joka johtaa usein toistuvaan hypoglykemiaan eli liian alhaiseen verensokeriin. Hypoglykemia voi ilmetä pienillä lapsilla energian puutteena (letargia), ärtyisyytenä tai ruokkimisvaikeuksina. Toistuvasti liian matalaksi aleneva verensokeri kasvattaa vaikeiden komplikaatioiden, kuten hengitysvaikeuksien, kouristuskohtauksien, älyllisen kehitysvammaisuuden, näön menetyksen, aivovaurion ja kooman riskiä.
Noin 60 % synnynnäistä hyperinsulinismia sairastavista saa ensimmäisen hypoglykemian kohtauksen ensimmäisen elinkuukautensa aikana. Muilla sairastuneilla hypoglykemia kehittyy varhaisen lapsuuden mittaan. Yleensä hypoglykemia ilmenee ihmisillä paaston tai fyysisen rasituksen jälkeen, mutta synnynnäisestä hyperinsulinismista kärsivillä hypoglykemia voi ilmetä myös syömisen jälkeen. Synnynnäisen hyperinsulinismin taso vaihtelee potilaskohtaisesti jopa saman perheen jäsenten sisällä. Sairauden on arvioitu esiintyvän noin yhdellä 50 000 vastasyntyneestä. Joissain populaatioissa sairaus on tavallista yleisempi ja voi koskettaa jopa yhtä 2 500 vastasyntyneestä. Keski-Suomessa on alue, jolla esiintyvyydeksi on havaittu 1 / 3 200. Synnynnäisen hyperinsulinismin on katsottu olevan yhtä yleinen sukupuolesta riippumatta. Sairaus on merkittävä kehitysvammaisuuden ja epilepsian aiheuttaja. Synnynnäinen hyperinsulinismi on vastasyntyneiden yleisin pitkittyneen hypoglykemian syy.
Useimmiten synnynnäiseen hyperinsulinismiin liittyvä hypoglykemiatapaus lievenee iän myötä asteittain. Varsinaisen hyperinsulinemiavaiheen seurauksena ilmeisesti beetasolujen toiminta heikkenee, jolloin elimistö pyrkii reagoimaan häiriötilaan lisäämällä insuliiniherkkyyttä. Tämä yhdistettynä johonkin insuliiniherkkyyttä lisäävään tekijään voi aiheuttaa diabeteksen puhkeamisen. Aiemmin synnynnäistä hyperinsulinismia hoidettiin vaikeissa tapauksissa radikaalilla pankreatektomialla, koska sairauden uskottiin vaurioittavan koko haimaa. Nykyään tiedetään, että monissa vaikeissa tapauksissa kuitenkin vain pieni osa haimasta on vaurioitunut. Hoitomuotoina käytetään laajuudeltaan vaihtelevia leikkauksia sekä lääkehoitoja, kuten somatostatiinianalogeja, glukagonia ja diatsokidia. Somatostatiinianalogihoito voidaan aloittaa jatkuvan suonensisäisen infuusion muodossa, mutta pitkäaikaishoidossa käytetään ihonalaisia ruiskeita. Jos tällä ei onnistuta ehkäisemään hypoglykemiatiloja, osalla potilaista on turvauduttu pidempäänkin ihonalaiseen infuusioon insuliinipumpulla.
Historia

Synnynnäinen hyperinsulinismi kuvattiin ensimmäisen kerran vuonna 1954. Silloin Ian McQuarrien julkaisemassa seurantatutkimuksessa oli aineistona 25 potilasta, joilla oli alkuperältään tuntematon hypoglykemia. Yleensä sairaus oli todettu kohtauksellisten neurologisten oireiden jälkeen. Sairauden todettiin kasautuneen tiettyihin sukuihin. Myöhemmin hypoglykemian taustalla havaittiin insuliininerityksen häiriö ja haiman saarekesolujen hyperplasia. 1990-luvun puolessavälissä genetiikan kehitys edesauttoi sairauden tarkempaa määrittelyä, alatyyppeihin jaottelua ja hoitomuotojen kehitystä.
Syyt

Viiden synnynnäiseen hyperinsulinismiin liittyvän geenin mutaatiot ovat taustalla noin puolissa tiedossa olevista tautitapauksista. Yleisin näistä on ABCC8- eli SUR1-geenin mutaatio, joka useimmiten estää kanavaproteiinin kulkeutumisen solukalvoon, jolloin insuliinineritys ei riipu veren glukoosipitoisuudesta. Harvemmin synnynnäinen hyperinsulinismi voi johtua esimerkiksi Kir6.2-geenin mutaatioista. Yleensä nämä eri mutaatiot johtavat sairauden peittyvään periytymiseen, mutta myös vallitsevasti periytyviä tautimuotoja on havaittu.
Sääksin uimaranta

Sääksin uimaranta.
Sääksin uimaranta eli Sääksjärven uimaranta on Sääksjärven rannalla sijaitseva uimaranta Nurmijärvellä Uudellamaalla. Se sijaitsee lähellä Rajamäkeä ja sen rannalla sijaitsee Kiljavan kylä. Sääksjärvi on kirkasvetinen lähde, joten ranta on tunnettu kirkkaasta vedestä. Noin 800 metriä pitkän uimarannan palveluihin kuuluvat wc:n ja pukukoppien lisäksi kesäkahvila ja beach volley -kenttä ja SUP-lautojen vuokraus. Järven on kerrottu olleen Aleksis Kiven Seitsemän veljeksen Ilvesjärven esikuva.
Sääksin uimaranta on suosittu etenkin nurmijärveläisten ja hyvinkääläisten keskuudessa mutta se houkuttelee kävijöitä myös muualta Uudeltamaalta.
Säterikatto

Kokkolan pedagogiossa on säterikatto.
Säterikatto on aumattu kattomuoto, jossa matala pysty osa jakaa kaikki lappeet kahteen osaan. Ruotsissa sitä käyttivät erityisesti arkkitehdit Jean de la Vallée ja Nicodemus Tessin (vanh.). Suomessa se oli käytössä 1600-luvulla ja 1700-luvun alkupuolella kartanoarkkitehtuurissa.
Ruotsin ensimmäinen säterikatto oli Simon de la Valleén Tukholman Norrmalmille suunnittelemassa Kuningatar Kristiinan kesäasunnossa, joka valmistui 1643. Myöhemmin pitkään Ruotsin maanmittauskonttorin toimipaikkana ollut rakennus on yhä jäljellä, mutta 1700-luvulla tehtyjen muutosten vuoksi siinä on nykyisin tavallinen taitekatto.
Aiheesta muualla

Kuvia tai muita tiedostoja aiheesta Säterikatto Wikimedia Commonsissa
Sydän-Satakunta

| Sydän-Satakunta |
| --- | --- |

Lehtityyppi:  paikallislehti
Kustantaja:  Sanoma
Julkaisija:  Sanoma
ISSN:  ISSN 1456-9337
Levikki:  4 861 (LT 2016)
Perustettu:  1999
Päätoimittaja:  Timo Simula
Kotikunta:  Kokemäki
Kotimaa:  Suomi
Sivukoko:  tabloid
Ilmestymistiheys:  kerran viikossa
Aiheesta muualla
Kotisivu
Sydän-Satakunnan toimitalo Kokemäellä.
Sydän-Satakunta on Kokemäellä kerran viikossa ilmestyvä paikallislehti. Ilmestymispäivä on torstai. Lehden levikkialueeseen kuuluvat lisäksi Harjavalta, Nakkila sekä entinen Kiukaisten kunta. Sydän-Satakunta kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma.
Alma Aluemedia Oy julkaisi myös vuosina 1994–2020 ilmestynyttä ilmaisjakelulehteä Jokilaakso, jolla oli yhteinen toimitus sekä verkkopalvelu Sydän-Satakunnan kanssa. Torstaisin ilmestynyttä lehteä jaettiin 7 000 kappaletta Harjavallan, Kokemäen ja Nakkilan alueilla.
Historia

Sydän-Satakunta syntyi vuonna 1999, kun Harjavallan Seutu ja Kokemäen Sanomat yhdistyivät. Toimittaja Erkki Yrjänän oli perustanut Harjavallan Seudun vuonna 1952 nimellä Porin Ympäristö. Vuosina 1966–1988 se ilmestyi myös nimellä Harjavalta. Kokemäen Sanomat oli perustettu 1973.
Säteri (täsmennyssivu)

Säteri voi tarkoittaa seuraavia:
säteri, Suomessa Ruotsin vallan aikana rälssille kuulunut ratsutila
säteri, viskoosin tyyppinen muuntokuitu
Säteri Oy, vuonna 1941 Valkeakoskelle perustettu kuitutehdas
Säteri, osa-alue Espoon Leppävaaran kaupunginosassa
Sukunimi

Harri Säteri (s. 1989), suomalainen jääkiekkomaalivahti ja olympiavoittaja
Mikko Säteri, valokuvaaja ja toiminnanjohtaja.
Säterinmetsä

Säterinmetsää
Säterinmetsä on uudehko pientaloalue Espoon Säterissä. Alue sai hyvin väljän aluekaavan, jossa lähinnä määriteltiin talon julkisivun etäisyys kadusta, talon harjakorkeus sekä harjan kaltevuuskulma. Täten alueelle syntyi niin sanottuja englantilaistyyppisiä kaupunkipientaloja, jotka on rakennettu toisiinsa kiinni.
Aiheesta muualla

http://personal.inet.fi/koti/jiipeet/asuinalue.htm (Arkistoitu – Internet Archive)
http://kauppa.rakennustieto.fi/fi/productcard.asp?productid=JUL4592 (Arkistoitu – Internet Archive)
http://www.yle.fi/ajanhenki/ohjelma25042005_2.html
http://saterinmetsa.blogspot.com/ (Arkistoitu – Internet Archive)
http://www.saterinmetsa.com/ (Arkistoitu – Internet Archive)
Synnynnäinen lonkkaluksaatio

Synnynnäinen lonkkaluksaatio eli synnynnäinen lonkkanivelen sijoiltaanmeno on vastasyntyneellä ilmenevä lonkkanivelen kehityshäiriö. Lonkkaluksaatiossa reisiluun pää sijaitsee lonkkamaljakon ulkopuolella.
Synnynnäisen lonkkaluksaation toteaminen

Synnynnäinen lonkkaluksaatio todetaan synnytyssairaalassa tehtävän vastasyntyneen kliinisen tutkimuksen yhteydessä tai myöhemmin tehtävissä neuvolatarkastuksissa. Synnynnäinen lonkkaluksaatio todetaan noin yhdellä tuhannesta vastasyntyneestä. Vika on huomattavasti yleisempi tytöillä kuin pojilla, noin neljä viidesosaa potilaista on tyttöjä. Myös esikoisilla on myöhemmin syntyneitä sisaruksia suurempi riski lonkkaluksaatioon. Tämä johtuu siitä, että ensisynnyttäjällä on usein ahtaampi lantio kuin jo aiemmin synnyttäneillä äideillä. Ahdas lantio lisää syntyvän lapsen lonkkien virheasentojen mahdollisuutta.
Synnynnäisen lonkkaluksaation hoito

Synnynnäistä lonkkaluksaatiota hoidetaan lasta- tai valjashoidolla. Lastahoidossa lapselle asetetaan lonkkalasta (ns. von Rosenin lasta), jonka avulla lonkka muotoutuu oikeaan asentoon. Lastan sisällä on metallirunko, joka on päällystetty solumuovilla. Valjashoidossa lapselle asetetaan Pavlikin valjaat, joiden avulla lonkkaluksaatiota sairastavan lapsen jalat pysyvät sammakkoasennossa.
Lasta- tai valjashoidon pituus on kuudesta viikosta jopa kolmeen kuukauteen riippuen lonkkavian laadusta.
Sääksjärven koulu

Sääksjärven koulu voi tarkoittaa:
Sääksjärven koulu, peruskoulu Lempäälässä
Sääksjärven koulu, alakoulu Mäntsälässä
Sääksjärven koulu, alakoulu Vimpelissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sääksjärven koulu”, voi hakea sivunnimihaulla, laajalla sivunnimihaulla tai tekstihaulla.
Tankero

Tankero oli alun perin suomenkielinen nimi vitseissä esiintyneelle kuvitteelliselle eläimelle, joka yhdistettiin ulkoministeri Ahti Karjalaisen väitetysti huonoon englannin kielen taitoon ja ääntämykseen.
Sanan lähtökohtana oli Karjalaisen kuvitteellinen vierailu eläintarhaan, jossa kylttien mukaan kaikki eläimet olivat ”tankeroita”, sillä hän olisi tulkinnut vaarallista tarkoittavan sana dangerous virheellisesti eläinlajin nimeksi. 1970-luvulla Karjalaisesta kerrottiinkin ”tankero-vitsejä”. Legendan mukaan hän olisi ulkomaanmatkalla tilannut hotellihuoneeseen numero 32 kaksi teetä sanomalla ”tuu tii tu töötituu” (two teas to thirty two).
”Tankero-englannilla” voidaan tarkoittaa kielellisesti kömpelöä tai huonosti suomalaisella aksentilla äännettyä englantia.
Tankero musiikissa

Tankero-sana esiintyy kahden suomalaisen musiikkikappaleen nimessä. Juha ”Watt” Vainio levytti oman kappaleensa ”Tankero tango” vuonna 1974. Seuraavana vuonna ilmestyi Kivikasvojen esittämä ”Tankeros love”.